หนูมีหนวด ขนตามตัวเยอะบริเวณหน้าท้องก็มีค่ะ หน้าแก้มก็มีรูขุมขนกว้าง แต่เป็นคนไม่ค่อยมีสิวนะคะ แล้วก็ประจำเดือนมาไม่ปกติค่ะ บางทีก็สองเดือนมาที แบบนี้เป็นเพราะฮอร์โมนเพศชายสูงใช่ไหมคะ แล้วพอจะสามารถทานยาคุมเพื่อปรับฮอร์โมนได้ไหม
สวัสดีค่ะ การมีหนวดและขนขึ้นตามตัวมากในผู้หญิง หน้ามัน ประจำเดือนมาไม่ปกตินั้น อาจจะเกิดจากความไม่สมดุลของฮอร์โมนเพศในร่างกาย ซึ่งส่วนใหญ่จะมีสาเหตุมาจากมีถุงน้ำหลายใบในรังไข่ สาเหตุอื่นๆเช่นความผิดปกติที่สมองและต่อมใต้สมอง โรคไทรอยด์ เป็นต้นแนะนำพบแพทย์เพื่อตรวจร่างกาย และอัลตราซาวน์ดูถุงน้ำรังไข่ และเจาะเลือดดูระดับฮอร์โมนเพศเพิ่มเติมต่อไปเบื้องต้น ยังไม่ควรซื้อยาใดๆมารับประทานเองโดยยังไม่ได้ปรึกษาแพทย์ เพราะยาฮอร์โมนต่างๆมีผลข้างเคียง ควรใช้เมื่อมีข้อบ่งชี้และอยู่ภายใต้การดูแลของแพทย์